1 2 Frequently Asked Questions (FAQs) Ano ang Paleng-QR Ph Program? Ang Paleng-QR Ph ay isang programang binuo ng Department of the Interior and Local Government (DILG) at Bangko Sentral ng Pilipinas (BSP). Layunin ng programa na palawakin ang digital payments - o ang pagbabayad gamit ang mga digital device katulad ng smartphone - sa mga palengke at tricycle sa pamamagitan ng QR Ph. Upang maipakita ang pagpapalawak ng coverage ng programa, isinali bilang target participant ng Paleng-QR Ph Plus ang iba pang mga merchants, business owners, at mga local transport na hindi nabanggit sa joint memorandum circular (JMC) na inilabas noong ika-22 ng Hunyo 2022. Sa ilalim ng Paleng-QR Ph Program at ang kanyang expanded coverage, mas mabibigyang diin na ang pagbabayad ng mga pinamili sa kahit anong business establishments at pamasahe sa lokal na transportasyon ay kasama sa karaniwang binabayad sa pang-araw- araw ng isang ordinaryong Pilipino. Kapag tumatanggap na ng digital payments ang mga tindera sa palengke pati na ang mga tricycle at community transport drivers, mas maraming Pilipino na ang mahihikayat na gumamit na rin ng digital payment sa kanilang pang araw-araw na transaksyon. Kapag nag-digital payment, hindi na kailangan mag- withdraw, magbitbit at magbayad gamit ang cash na s'ya ring makakatulong upang makaiwas sa mga posibleng panganib na pangkalusugan gaya ng COVID-19. Ano ang QR Ph initiative? Ang QR Ph ay inisyatiba ng BSP at payments industry upang magkaroon ng isang national QR code para sa digital payments. Ito ay naglalayong paigtingin ang paggamit ng QR code sa digital payments kahit na sa pagitan ng magkaibang bangko o wallet providers upang maging interoperable at mas madali ang mga transakyon para sa mga merchants at consumers.
3 4 Frequently Asked Questions (FAQs) Paano makilahok sa Paleng-QR Ph Program? Ang mga local government units (LGUs) ay hinihikayat na makilahok sa programang ito upang mapakanibangan ng kanilang mga constituents ang cashless transactions sa mga palengke. Ang mga palengke na kalahok sa Paleng-QR Ph program ay magkakaroon ng mga banners o posters na may logo ng programa. Alamin sa inyong mga lokal na opisyal kung nais nilang ilunsad ang Paleng-QR Program sa inyong LGU. Ano ang papel ng mga LGU sa Paleng-QR Ph Program? Inaasahang mag-issue ang mga LGU ng ordinansa na isulong ang cashless payments sa pamamagitan ng pag-mandate at pag-incentivize ng mga QR Ph digital payments sa mga market vendors, TODA, at iba pang mga business establishments. Tutulungan din ng mga LGU ang mga target users gaya ng mga nagtitinda sa palengke, tricycle o community transport drivers, at iba pang mga tindahan na magkaroon ng transaction account. Gagawin nila ito sa pamamagitan ng pag-organisa ng "account opening day," sa tulong ng mga financial service providers (FSP, katulad ng bangko at e-money issuers) na kalahok sa QR Ph initiative. Ang pakikilahok ng mga FSPs sa Paleng-QR Ph Program ay hindi eksklusibo. Ang LGU ay maaaring makipag-ugnayan sa higit sa isang QR Ph-ready FSPs.
5 6 7 Frequently Asked Questions (FAQs) Ano ang papel ng mga FSPs sa Paleng-QR Ph Program? Ang mga FSPs na makikilahok sa programa ay inaasahan na: Makibahagi sa "account opening days" na ioorganisa ng mga LGUs; Sa account opening days, maglagay ng mga customer assistance booths at magbigay ng mga QR code printouts bilang suporta sa LGUs; Magbigay ng mga information materials bilang gabay sa pagbubukas ng mga transaction accounts, paggamit ng QR code payments, at iba pang digital financial services; Magbigay ng mga resource speakers at content para sa financial literacy program ng LGU; at Magtalaga ng mga contact persons na makikipag-ugnayan sa mga LGUs upang mapanigurado ang madaling pagpapatupad ng programa. Ano naman ang aasahan sa BSP at DILG? Sa tulong ng BSP, magbibigay ng technical assistance ang DILG sa mga LGU ukol sa account onboarding, digital payments at financial literacy. Magtutulungan din ang BSP at DILG upang mas maraming makaalam ukol sa programa at mas mapabilis ang roll-out nito sa iba't ibang lungsod at munisipalidad sa bansa. Ako ay tindera pero wala akong valid ID. Maari ba akong makapagbukas ng transaction account upang makagamit ng digital payments alinsunod sa layunin ng Paleng-QR Ph program? Sa ilalim ng regulasyon ng BSP, niluwagan na ang pagtanggap ng mga ID sa pagbubukas ng transaction account. Sa mga pinagaan na Know-Your-Customer (KYC) requirements, identity ng kanilang mga customer sa maaari nang ma-verify ng mga FSP ang pamamagitan ng mga dokumento tulad ng LGU o barangay certification. Maaaring makipag-ugnayan sa kanilang mga LGU ang mga tindera o negosyante na interesadong makilahok sa Paleng-QR Ph program para makakuha sila ng mga certification na ito. Maliban pa dito, sa ilalim ng Memorandum No. 2022-044 ng BSP, ang FSPs ay minandato na isama ang e-PhilID sa listahan ng mga valid IDs na kanilang tinatanggap at kilalanin ang printed na e-PhilID bilang official government-issued identification document at sufficient proof of identity na hindi na kinakailangan pa ng karagdagang ID.
8 9 10 Frequently Asked Questions (FAQs) Lahat ba ng LGU ay maaaring makilahok sa Paleng-QR Ph program? Lahat ng lungsod at munisipalidad ay hinihikayat na makilahok sa Paleng-QR Ph program. Nilagdaan ng BSP at DILG ang isang JMC na nagtatagubilin sa lahat ng mga LGU na makilahok sa Paleng-QR Ph. Nakasaad sa JMC ang mga guidelines para sa implementasyon ng Paleng-QR Ph program sa mga LGUs upang maisulong ang digital payments sa mga palengke, sari-sari store, mga tricycle driver, mamimili, at mga commuter. Ako ay isang mamimili at hindi naman tindera. Maaari ba akong mahilahok sa account opening day? Ang mga LGUs ay inaasahang tulungan at hikayatin ang mga mamimili na magbukas ng transaction account upang mas maisulong ang paggamit ng digital payments sa mga palengke at sa buong komunidad. Ang pagbubukas ng transaction account ay isang indikasyon ng financial inclusion na naglalayong makagamit ang bawat Pilipino ng iba't iba at naangkop na financial services tulad ng loans at insurance na makakatulong sa pag- angat ng kanilang mga buhay. Ano ang maaaring mga benepisyo na maaasahan namin sa Paleng-QR Ph? Makakatulong ang Paleng-QR Ph program sa mga tindera, tindero, tricycle driver at kanilang mga customer at pasahero na makapagbukas ng transaction account na maaari nilang gamitin sa digital payments. Sa paggamit nila ng digital payments, maaari na nilang maiwasan ang pagkalat ng pekeng salapi at paglaganap ng sakit tulad ng COVID-19. Maaari na rin nilang gamitin ang kanilang transaction account upang ma-access ang ibang mga serbisyo pinansyal tulad ng pautang, insurance at investment. Para naman sa mga LGU, mas madali nang makapagbigay ng mga ayuda at mga iba pang pinansyal na benepisyo derecho sa transaction accounts ng mga constituents. Para sa karagdagang impormasyon tungkol sa Paleng-QR Ph program: